作者：刘子寰
词牌/韵律：花发沁园春

paragraphs: 换谱伊凉，选歌燕赵，一番乐事重起。
花新笑靥，柳软纤腰，济楚众芳围里。
年年佳会。
长是傍、清明天气。
正魏紫衣染天香，蜀妆红破春睡。
一簇猩罗凤翠。
遍东园西城，点检芳事。
铃斋吏散，昼馆人稀，几阕管弦清脆。
人生适意。
流转共、风光游戏。
到遇景，取次成欢，怎教良夜休醉。